Tohtori Pekka Visurin mukaan Puolustusvoimien rooli yhteiskunnassa arkipäiväistyi kylmän sodan päättymisen myötä.

“Oli vähän vaikeata määrätä häntä [Mannerheimia] edeltäpäin sotajoukkojen ylipäälliköksi, kun ei ollut sotajoukkoja eikä sotaa.”

P. E. Svinhufvudin tokaisu vuodelta 1928 on peräisin Einar W. Juvan kirjoittamasta Svinhufvud-elämäkerrasta. Senaatin entinen puheenjohtaja muisteli tammikuun 16. päivää 1918, jolloin hän kääntyi kenraali Gustaf Mannerheimin puoleen: vastikään itsenäistyneellä Suomella ei ollut omaa järjestysvaltaa, ja levottomuudet äityisivät pian sisällissodaksi.